Uapou

Uapou (franču un ; ) ir vulkāniska sala Marķīza salās Klusajā okeānā, arhipelāga trešā lielākā sala. Administratīvi pieder Franču Polinēzijas Marķīza salu administratīvajai vienībai, veido atsevišķu Uapou komūnu. Salas pamatiedzīvotāji ir polinēziešu tauta marķīzieši. Lielākā apdzīvotā vieta ir komūnas centrs Hakahau salas ziemeļaustrumu krastā. Uapou bija vienīgā no arhipelāga lielajām salām, kas pirms rietumnieku ierašanās nebija sadalīta ciltīs, bet to pārvaldīja viens monarhs.

 Ģeogrāfija 
Uapou atrodas Marķīza salu ziemeļdaļā, tuvākā sala ir  attālā Nukuhiva ziemeļos. Sala vulkāniskas izcelsmes, reljefs kalnains, augstākā virsotne ir Oaves kalns ( vjl) salas centrā, kas ir arī Marķīza salu augstākā virsotne. Krasta līnija stipri izrobota, daudz nelielu līču un pussalu, piekrastē vairākas nelielas klinšainas saliņas, no kurām lielākā ir Motuoa (36 ha) dienvidu piekrastē. Ainavā dominē tropiskie lietusmeži, bet kalnu plato un ziemeļu nogāzē — savanna. 

 Vēsture 
Pirmais no rietumniekiem salai garām kuģoja amerikānis Džozefs Ingreims 1791. gada aprīlī, kas to nodēvēja par Adamsa salu par godu ASV viceprezidentam Džonam Adamsam, bet krastā nepiestāja. Pirmais salā krastā nokāpa francūzis Etjēns Maršāns tā paša gada 20. jūnijā, kas nodēvēja to par Maršāna salu. Salas iezemiešu nosaukums nozīmē ‘Divi pilāri’ pēc zīmīgajām virsotnēm salas centrā. 1880. gadā Uapou kļuva par Francijas koloniju.

Līdz pat 20. gadsimta astoņdesmito gadu sākumam sala bija visapdzīvotākā arhipelāgā. Pārējās salas bija smagi cietušas dažādu epidēmiju dēļ, ko ieveda rietumnieki, savukārt Uapou katoļu misionāri pārliecināja izdzīvojušos saliniekus patverties karantīnā savās baznīcās, tiklīdz kāds kuģis tuvojās salas krastiem, tādējādi ierobežojot viņu pakļautību ievestajām slimībām. Vēlākos gados iedzīvotāju skaits samazinājās migrācijas rezultātā.

 Saimniecība 
Salas galvenās saimniecības nozares ir lauksaimniecība (jamss, taro, kokospalmas, banāni, tropiskie augļi) un zveja, bet pēdējā laikā lielāku nozūmi iegūst tūrisms. Salas ziemeļu krastā darbojas Uapou lidosta ar  garu skrejceļu, kas ar regulāriem reisiem savienota ar citām Marķīza salāmUa Pou routes and destinations. flightradar24.com un gadā apkalpo ap 3900 pasažieru."Statistiques annuelles: Aéroport de Ua Pou". UAF&FA

 Atsauces 

 Ārējās saites 

Kategorija:Franču Polinēzija
Kategorija:Marķīza salas